
Flyvende Tallerkener og Himmelskiver 

fundet i arkiv 

Af Kim Møller Hansen 

Under sin søgen i SUFOI's avisudklipsarkiv i forbindelse med et af sine talrige efterforskningsprojekter stødte Ole 
Henningsen her i foråret tilfældigvis på en række gamle avisudklip, som formentlig ikke har været fremme i dagslyset 
siden 1947. Indholdet drejer sig om den i dag så berømte Roswell-hændelse og er nyhedstelegrammer gengivet i 
hh v.Berlingske Aftenavis, Fredericia Dagblad, Heimdal, Aalborg Stiftstidende samt norske Aftenposten - alle fra den 9. 
juli 1947. 

Vi gengiver her de historiske udklip om „flyvende tallerkener", „himmelskiver" og vejrballoner. 

Har du læst SUFOI's nye udgivelse RoswelT ? DBC's lektør skriver bl.a. 
om bogen: 

„Bogen egner sig for låneren, der ønsker at få belyst myten om 
UFO-styrtet i Roswell, New Mexico i 1947 ... Denne bog giver et 
hurtigt, men grundigt overblik over førnævnte myte. 

Forfatteren, Kim Møller Hansen, bevarer en professionel 
distance til emnet, og lader sig derfor ikke rive med. Dette 
medvirker, at bogen er meget nøgtern og forholder sig analytisk 
til myten, hvilket jeg personligt sætter meget pris på. Sproget 
er letlæst og flydende, og der er en række fotos, der illustrerer 
teksten ... En meget spændende og velskrevet bog ..." 




Roswel 



Når der fuskes med historien 

Af Kim Møller Hansen 

Erich von Dånikens første bøger i slutningen af 1960'erne og i begyndelsen af 
1970'erne var god underholdning for mig og sikkert også for mange andre. I hvert fald 
solgte hans bøger om fortidsastronauter, dengang også kaldet astroarkæologi, i 
millionoplag verden over. Bøgerne var spækket med vilde påstande, gætterier og 
nyrestød til den etablerede videnskab, som ikke kunne bakke op om Dånikens 
vidtløftige „teorier" om „rumgudernes" besøg, der gav de jordiske civilisationer et 
kraftigt skub fremad på evolutionens vej. Senere viste det sig, at den berejste og 
storskrivende mand var kriminel, manglede de faglige forudsætninger for alt det, han 
ellers udtalte sig skråsikkert om, snød med „beviserne" - og i øvrigt ikke altid havde 
besøgt de gådefulde steder, som han ellers skrev så medrivende om og påstod at have 
studeret på tæt hold. 

Dåniken og mange senere skribenter var imidlertid ikke de første, som forsøgte at 
fortælle en alternativ historie om udviklingen på Jorden. Heller ikke på dette punkt var 
de særligt originale. Det har den amerikanske forfatter Jason Colavito på glimrende vis 
dokumenteret i bogen The Cult of Alien Gods: H.P. Lovecraft and Extraterrestrial Pop 
Culture, som udkom i 2005 og blev anmeldt I SUFOI's tidsskrift UFO-Nyt (nr. 2, 2006) 
Du kan læse anmeldelsen af The Cult of Alien Gods ved at klikke på bogforsiden. 
Astroarkæologien lever endnu - se fx www.daniken.com/e/index.html . I dag har 
tilhængerne omdøbt astroarkæologien til „Paleo-SETI". Andre kalder genren for 
„xenoarkæologi", hvor xeno kommer af det græske ord for „fremmed" eller „alien". Og 
der er i den grad masser af xenoarkæologiske historier, man kan forsøge at efterforske og afsløre. Her kommer Jason 
Colavito igen ind i billedet. Han er blevet kaldt en skeptisk xenoarkæolog på grund af sine mange artikler og bøger, 
hvor han kompetent, grundigt og overbevisende rister hver eneste af de „bedste" xenoarkæologiske påstande over en 
sagte ild. 

Halvtreds af Jason Colavitos artikler er her i foråret 2013 
udgivet i bogen Faking History: Essays on Aliens , Atlantis, 
Monsters , and More. Den anbefalelsesværdige bog er sober, 
underholdende, saglig og vidende og indeholder alle relevante 
noter og henvisninger. Hvert kapitel behandler et selvstændigt 
emne, hvilket gør bogen overskuelig og nem at læse i 
småbidder. 

Colavito påviser gennem hele bogen ganske overbevisende, hvilke synder Erich von Dåniken og de mange andre 
xenoarkæologiske forfattere begår. De: 


xeraoarch aeoiogy 

(zCnY> ar kc al'a je) n. [Gr. xeno (forcign, alicn) 

+ archaco (old) + -log)' (study o0| 

A field of study exploring whether extraterreslrial 
Ix’ings influenced prchistoric human sociclics. 










Colativo skriver i det sidste ka 



rHKINb 


HISTORY 


tager indholdet i religiøse og mytologiske tekster for pålydende eller fortolker dem symbolsk, afhængig af hvordan udfaldet 

passer bedst til deres „teori" 

fejlfortolker/misforstår myter, legender og sagn 

fejloversætter tekster 

begår citatfusk 

mangler faglig viden om det, de skriver om 
gentager andre forfatteres fejl 

History: Essays on Aliens , Atiantis, Monsters, and More: 

„Forfatterne bruger kilder, som allerede var forældede/forkerte 
da Donelly brugte dem i 1882. Argumenter/påstande, som var 
kontroversielle i 1860, bliver ikke pludselig sande med alderen, 
og bare fordi de gentages i dag ... Det er trættende, at falske 
mysterier og falsk historieskrivning ikke har ændret sig et 
komma i løbet af 150 år. Ignatius Donel lys Atiantis: The 
Antediluvian Worid{ 1882) iscenesatte den ,alternative' 
historieskrivning (selv om den ikke var den første så dog den 
mest populære), og hans arbejde er interessant og brugbart 
sammenlignet med de mange kopier, som dukkede op i 1900- 
tallet. Alle de grundlæggende argumenter, som Erich von 
Dåniken brugte i 1970'erne, David Hatcher Childress brugte i 
1980, og Graham Hancok fremsatte i 1990'erne, findes allerede 
i Donellys bog ... Uanset hvor mange ressourcer arkæologien, 
antropologien, sprogforskning, historie, biologi og alle andre 
videnskabelige discipliner bruger på at forklare menneskets 
fortid, så vil de ,alternative' forklaringer ikke ændre sig ... De er 
immune over for kritik. De sande troende vil aldrig opgive deres 
tro, for den er ikke baseret på beviser." 

Jason Colavito: „Faking History: Essays on Aliens, Atiantis, 

Monsters, and More" , 320 sider. CreateSoace Indeoendent 
Publishinq Platform 2013 . Bogen kan købes både som printbog 
og som e-bog. Besøg også forfatterens 
hjemmeside www.JasonColavito.com . 

Bognyhed! 



Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 














Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2013. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 






